kardosdrur/scandi-wiki huggingface dataset:
BWV

BWV er et internationalt anvendt registreringssystem for komponisten Johann Sebastian Bachs musikværker. BWV er en forkortelse for Bach-Werke-Verzeichnis (da: Bachværkfortegnelse).

Registreringen, der siden den udkom første gang i 1950 udvikles fortløbende, bygger på et arbejde af den tyske musikforsker Wolfgang Schmieder. I BWV er Bachs kompositioner ikke ordnet kronologisk men efter genrer.

BWVs opbygning 

 1 Kantater BWV – 1-224
 2 Andre vokalværker – BWV 225–524
 3 Orgelværker – BWV 525–771
 4 Cembaloværker – BWV 772–994
 5 Kammermusik – BWV 995–1040
 6 Orkesterværker – BWV 1041-1071
 7 Kontrapunktiske værker – BWV 1072-1080
 8 Andre Værker – BWV 1081-1127 + Tillæg 1 – 213

Værkfortegnelser (klassisk musik)
Værker af Johann Sebastian Bach
Åbyhøj Torv

Åbyhøj Torv er et torv i bydelen Åbyhøj i Aarhus. 

Åbyhøj Torv er belagt med brosten. Rundt om torvet ligger der karréer i tre- til fireetager, med butikker i stueplan. På- og op til torvet ligger der to banker, to caféer, en bager, pizzariaer, kiosk og et værtshus. Midt på torvet står der betalingstoilet og en kebabsælger. De oprindelige underjordiske offentlige toiletter er blændet af. Torvet bliver til dagligt brugt som en parkeringsplads, herunder taxa, men om sommeren er der til tider arrangementer. Den gamle politistation, som nu huser en bank, dominerer torvet.

Geografi 
Åbyhøj Torv er ikke en officiel adresse, idet der ikke findes et formelt vejnavn, der hedder "Åbyhøj Torv". Torvet ligger på hjørnet af Silkeborgvej og Vølundsvej. Nærmeste huse er Silkeborgvej 222 og 226.

Transport 
Åbyhøj Torv er holdeplads for flere buslinier:

Busruter i Aarhus ved og omkring Åbyhøj Torv:
   
Østjyllands regionsbusser ved og omkring Åbyhøj Torv

Eksterne henvisninger 

Torve og pladser i Aarhus
Viby Torv

Viby Torv er et torv i bydelen Viby i Aarhus. Det ligger på hjørnet af Skanderborgvej, Kirkevej og Viby Ringvej. Selve torvet består af det nordlige og østlige hjørne. Torvet støder mod øst op til Viby Kirke og mod sydøst til Viby Skole. Ved og op til torvet ligger der en del butikker. På det vestlige hjørne ligger der en McDonald's og adskillige banker. På det nordlige hjørne ligger Viby Centret, en Danske Bank afdeling og et højhus, hvor der er hotel. Under en kilometer fra torvet ligger Viby J Station.

Billedgalleri

Eksterne henvisninger 

Torve og pladser i Aarhus
Skanderborgvej (Aarhus)

Skanderborgvej er en af de otte radiale hovedveje der fører ind til Aarhus, de syv andre er Grenåvej, Randersvej, Viborgvej, Silkeborgvej, Århus Syd Motorvejen, Gl. Horsens Landevej og Oddervej. Vejen er en del af hovedlandevej 170.

Linieføring
Skanderborgvej starter i Skanderborg og går parallelt med E45. Den har mange navne fra Skanderborg og op til vest for Viby. Strækningen mellem Ravnsbjergvej og Viby Torv er en del af Ring 2. På Frederiksbjerg ved Harald Jensens Plads skifter vejen navn til De Mezas Vej og kort efter til Frederiks Allé. Denne vej fortsætter til Rådhuspladsen.

Eksterne henvisninger

 De radiale hovedveje 

Gader i Aarhus
Indfaldsveje i Danmark
Viborgvej (Aarhus)

Viborgvej i Aarhus Kommune er én af i alt otte radiale hovedveje, der fører ind til Aarhus. Vejen er en del af Primærrute 26, bortset fra den ca. 2,8 km lange vejstrækning inden for Ring 2, der er uden rutenummer.

Forløb 

Viborgvej begynder på Vesterbro i Aarhus ved krydset med Silkeborgvej, der i folkemunde også kaldes Cereskrydset. Herfra fortsætter den mod nordvest som to sporet gade, nogle steder med busbane. Den krydser Vestre Ringgade (Ring 1), Åby Ringvej/Hasle Ringvej (Ring 2). Efter passage af Ring 2 indgår Viborgvej som Primærrute 26 i det rutenummererede vejnet. Den fortsætter som to sporet hovedvej hele vejen til kommunegrænsen mod Favrskov Kommune. Fra Tilst, henover Østjyske Motorvej E45 til øst for Mundelstrup har Viborgvej siden 1994 været forlagt som to sporet motortrafikvej.

Fremtid 
I en bred trafikaftale i 2021 besluttede regeringen og oppositionen at sætte 1,3 mia. af til en fire sporet motortrafikvej i stedet for en motorvej mellem Østjyske Motorvej E45 og Svenstrup. Derudover skulle Vejdirektoratet opdatere den nuværende VVM-redegørelse som var fra 2011-2012 af en motorvej (Viborgmotorvejen) mellem Østjyske Motorvej E45 og Hammel og motortrafikvej videre til Søbyvad, til en motortrafikvej mellem Østjyske Motorvej E45 og Svenstrup.

I Aarhus mellem Ring 2 og Østjyske Motorvej E45 er Primærrute 26 en 2 sporet kommunevej, men en udvidelse til 4 spor har været undervejs gennem flere år. Det forventes at denne del af Primærrute 26 er fuldt udbygget til 4 spor i 2023.

Se også 
 Viborgvej (Mundelstrup)

Kilder

Eksterne henvisninger

De radiale hovedveje 

Gader i Aarhus
Indfaldsveje i Danmark
Cereskrydset

Cereskrydset er det uofficielle navn på et lyskryds på Vesterbro i Aarhus. Krydset er opkaldt efter det nedlagte Ceres-bryggeri, som lå på den sydlige side af krydset. Cereskrydset består af to lyskryds, der næsten ligger oven i hinanden. Cereskrydset ligger hvor Silkeborgvej, Viborgvej, Thorvaldsensgade og Vesterbrogade mødes.
Nord for krydset ligger Botanisk Have.

Gader i Aarhus
Vesterbrogade (Aarhus)

Vesterbrogade er en gade på Vesterbro i Aarhus, vest for Indre By. Gaden er tosporet og fremstår som en trafikkorridor mellem Cereskrydset og Vesterbro Torv. Gaden blev anlagt i 1860 som en afslutning på Silkeborgvej og dengang endte på Kvægtorvet (nuværende Vesterbro Torv). Vesterbrogade er en tæt befærdet hovedgade.

Bebyggelsen langs Vesterbrogade er i fire og fem etager. Der er flere nærbutikker placeret i gaden.

Eksterne Henvisninger 

 Vesterbrogade 

Gader i Aarhus
Americana (Offspring-album)

Americana er et The Offspring-album der hjalp The Offspring for alvor med at slå deres navn fast i mainstream kulturen. Albummet skabte hitsinglerne Pretty Fly (For a White Guy) og Why Don't You Get a Job?. Albummet var en stor kommerciel succes for The Offspring. Temaet for Americana var livet i USA, og hver sang kiggede på forskellige mennesker i samfundet.

Indhold 
Alle sange er skrevet og produceret af Dexter Holland og Noodles.

 "Welcome" – 0:09
 "Have You Ever" – 3:56
 "Staring at the Sun" – 2:13
 "Pretty Fly (for a White Guy)" – 3:08
 "The Kids Aren't Alright" – 3:00
 "Feelings" (Parodi/cover af Morris Albert's 1975 single) – 2:51
 "She's Got Issues" – 3:48
 "Walla Walla" – 2:57
 "The End of the Line" – 3:00
 "No Brakes" – 2:06
 "Why Don't You Get a Job?" – 2:52
 "Americana" – 3:15
 "Pay the Man" – 10:19
 "Pay the Man" slutter ved 8:08, men følges af et skjult nummer "Pretty Fly (for a White Guy) (Reprise)" ved 9:16

Eksterne henvisninger 
 

Rockalbum fra USA
Album fra 1998
Offspring-album
Holme-Olstrup Station

Holme-Olstrup Station er en af de oprindelige stationer på Sydbanen, Lille Syd, oprindeligt med læssevej nordøst for stationen. I dag er sporanlægget reduceret til to togvejsspor.

Stationen havde fra ca. 1908 et Siemens & Halske mekanisk sikringsanlæg, der i 1985 blev udskiftet med et elektronisk sikringsanlæg DSB type 1977 og der indførtes fjernstyring fra FC Roskilde.

Umiddelbart nordøst for stationsbygningen lå signalhuset, som det kendes fra Herfølge og Lille Skensved stationer. Varehuset ses sammenbygget med stationsbygningen.

Firmaet Heljan producerer en model af Holme Olstrup station som dansk landstation.

Antal rejsende 
Ifølge Østtællingen 2008 var udviklingen i antallet af dagligt afrejsende:

Noter

Eksterne henvisninger

Modelbyggerhjemmeside om Holme Olstrup Station
Holme-Olstrup Station på dsb.dk

Stationer på Lille Syd
Bygninger, konstruktioner og anlæg i Næstved Kommune
Ledris

Ledris (Ephedra) er den eneste slægt i sin familie (Ephedraceae) og orden (Ephedrales) og således ikke nært beslægtet med nogen anden slægt. Slægten forekommer med flere end 30 stedsegrønne arter i tørt klima over et stort område, mest på den nordlige halvkugle, bl.a. Sydeuropa, Nordafrika, det sydvestlige og centrale Asien og det sydvestlige Nordamerika. Ledris har ingen arter der er vildtvoksende i Danmark, men enkelte arter dyrkes hist og her i haver. Alle arter har karakter af små buske omend enkelte er så små at man ikke almindeligvis vil opfatte dem som buske. Planterne består som regel af grønne el. lysebrune stængler med rudimentære blade. Navnet ledris er passende da planten forekommer at bestå af leddelte ris (ris, her brugt som i fastelavnsris). Frugten er oftest bærlignende. Af udseende kan de arter der ses i Danmark minde lidt om en mellemting mellem purløg og padderok, men der er intet slægtsskab med disse to.

Flere af arterne indeholder alkaloiderne efedrin og pseudoefedrin der bl.a. har været brugt i hoste- og astma-medicin.

Her beskrives kun de arter, som bliver dyrket i Danmark.

 Almindelig ledris (Ephedra foeminea)
 Toraklet ledris (Ephedra distachya)

 Ephedra alata
 Ephedra altissima
 Ephedra americana
 Ephedra antisyphilitica
 Ephedra californica
 Ephedra campylopoda
 Ephedra chilensis
 Ephedra ciliata
 Ephedra coryi
 Ephedra equisetina
 Ephedra fasciculata
 Ephedra fragilis
 Ephedra gerardiana
 Ephedra intermedia
 Ephedra likiangensis
 Ephedra major
 Ephedra nevadensis
 Ephedra ochreata
 Ephedra pachyclada
 Ephedra procera
 Ephedra saxatilis
 Ephedra sinica
 Ephedra strobilacea
 Ephedra torreyana
 Ephedra triandra
 Ephedra trifurca
 Ephedra viridis

Ledris-ordenen
Stedsegrønne
Planteslægter
Boligkommissionen af 1916

Boligkommissionen af 1916 var en statslig kommission nedsat den 30. oktober 1916, der dels skulle belyse bolignøden og dels finde veje til opførelse af offentligt støttet byggeri.

Under 1. verdenskrig voksede den sociale nød i Danmark. Et af problemerne var at boligbyggeriet gik helt i stå. Det var ikke muligt at få kul til landet, derfor ophørte teglværksproduktionen og tømmer var også en begrænset ressource. Samtidigt var der en vedvarende tilflytning til byerne fra landdistrikterne.

Blandt medlemmerne af kommissionen var socialdemokraten Jens Christian Jensen, advokat F.C. Boldsen, den konservative Laurits Vilhelm Birck og den radikale læge Alvilda Harbou Hoff. Som en af kommissionens sekretærer udpegedes den socialdemokratiske politiker C.V. Bramsnæs, der senere blev finansminister i den første Stauningregering (1924-1926).

Eksterne link 
http://www.etext.dk/fattigudvalgsformand-benyttede-muligheden-for-at-beskrive-elendigheden/

Danske kommissioner
Kommissionen af 1916
Etableret i 1916
Posletten

Posletten (it. Val Padana) er en slette, som dækker store dele af Norditalien. Sletten grænser til Alperne i nord, Appenninerne i syd og Adriaterhavet i øst. På grund af floden Po og alle dens sidefloder er området velegnet til landbrug, som er et vigtigt erhverv for befolkningen her. De største byer finder man, hvor sletten møder bjergmassiverne, Milano, Bologna og Verona.

Italiens geografi
Flodsletter
Dufourspitze

Dufourspitze (på tysk bogstaveligt "Dufour's spids"; fransk: Pointe Dufour; italiensk: Punta Dufour rætoromansk: Piz da Dufour) også kendt som Monte Rosa, er et bjerg i Wallis-Alperne. Med dets 4.634 m.o.h. høje tinde, er det det næsthøjeste bjerg i Alperne og det højeste i Schweiz. Fra toppen er der udsigt til bl.a. Matterhorn og Gornergrat.

Bjerget er opkaldt efter Guillaume-Henri Dufour ; en schweizisk ingeniør som ledede Sonderbund kampagnen, efter færdiggørelsen af Dufourkarten, – en serie af militære topografiske kort skabt under kommando af Dufour.

Den første bestigning blev udført af John Birbeck, Charles Hudson, Ulrich Lauener, Christopher Smyth, James G. Smyth, Edward Stephenson, Matthäus Zumtaugwald og Johannes Zumtaugwald den 1. august 1855.

Kildehenvisninger

Eksterne henvisninger 
 Computergenererede panoramaer fra toppen North  South  Index 
 Virtual climb of the Dufourspitze with 360 degree panoramas 
 Monte Rosa with Dufourspitze 
 Peakbagger link 

Bjerge i Schweiz
Rip This Joint

"Rip This Joint" er den anden sang fra rock ‘n’ roll bandet The Rolling Stones album Exile on Main St. fra 1972. 

Den blev skrevet af Mick Jagger og Keith Richards, og "Rip This Joint" er kendt for at være en af de hurtigste sange fra dette album ifølge Richards . 

Jaggers levering af sangens tekst kommer i springende form, og fortæller om hele Amerika fra en fremmedes perspektivet;

Indspilningerne til sangen begyndte sent i 1971 i Richards hus i Frankrig, Villa Nellcôte, hvor de brugte Rolling Stones Mobile Studio . Med Jagger som sanger, spillede Richards elektrisk guitar sammen med Mick Taylor. Charlie Watts spillede trommerne på sangen og Bill Plummer spillede kontrabas på nummeret, mens Nicky Hopkins spillede klaver. Bobby Keys spillede saxofon, og Jim Price spillede trompet og basun. Richards og Jagger sang kor .

"Rip This Joint" blev spillet hyppigt af The Stones i midten af 1970'erne, før den forsvandt og først kom på igen til deres, Voodoo Lounge Tour, i 1995, Europa, og Licks Tour i 2002 og 2003.

Da den blev spillet i 1970erne kom den med på koncert filmen Ladies and Gentlemen fra 1974. Derudover findes den også på det opsamlingsalbum The Stones udgav Made in the Shade i 1975 som det sidste nummer.

Eksterne kilder og henvisninger 

Officiel tekst
Hør The Rolling Stones Rip This Joint”

Fodnote 

Rolling Stones-sange
Cecilie Thomsen

Cecilie Thomsen (født 29. oktober 1974 på Bogø) er en dansk skuespillerinde og fotomodel.

Internationalt er hun bedst kendt for sin rolle som professor Inga Bergstrom i James Bond-filmen Tomorrow Never Dies, hvor hun forsøger at lære Bond (Pierce Brosnan) dansk.

Endvidere er hun kendt for sit 12 år lange forhold med den canadiske rocksanger Bryan Adams, som hun mødte i 1990.
Forholdet endte i 2002. 2004-6 var hun kæreste med Tim Christensen.

Thomsen er uddannet skuespiller fra The Actors Studio Drama School på The New School University i New York og har en Masters Degree MFA i drama. Derudover har hun studeret dans på Alvin Ailey.

I 2009 debuterede hun som music supervisor & executive producer på soundtracket Songs For A Soundtrack. Albummet inkluderer diverse danske artister som C.V. Jørgensen, Sune Rose Wagner, Steen Jørgensen, Ane Trolle, Tim Christensen og Fallulah. Albummet fik gode anmeldelser og opnåede fem stjerner i Soundvenue.

Filmografi 

  Tomorrow Never Dies (1997)
 54 (1998)
 Dom durakov (2002)
 Der er en yndig mand (2002)
 Visions of Europe (2004)

Modelkarriere 

Som fotomodel er hun repræsenteret af Elite Model Management.

Referencer

Eksterne henvisninger 
 
 

Skuespillere fra Danmark
Fotomodeller fra Danmark
Bond-piger
Kanon (fiktion)

Begrebet kanon betegner et værk der inden for sit fiktive univers er accepteret som "officielt." Meget fanfiktion er ikke kanon, mens størstedelen og oftest alt, hvad en original forfatter eller skaber laver, er kanon.

Nogle fiktive universer er meget store og kan involvere mange forskellige forfattere og andre involverede. Det kan derfor af og til være praktisk for både skabere og publikum at fastslå hvad, der er sket og ikke sket i et givent fiktivt univers for at undgå modstridelser. For eksempel kunne en forfatter tænkes at have slået en af de fiktive personer ihjel, mens en senere forfatter lader selvsamme fiktive person være lyslevende. Her er spørgsmålet så hvem, der har ret. Har den senere forfatter overset personens død, foregår historien før den første forfatters historie, eller har personen på en eller anden måde overlevet? Sådanne modstridelser søges der ved kanon at rydde op i og eventuelt fastslå det ene eller andet værk som værende ukanonisk, også selv det måske var, da det blev lavet.

Oprindelse 
Begrebet kanon stammer oprindelig fra Bibelen, hvor de skrifter, der blev udvalgt til denne, omtales som kanon. Indenfor fiktionen dukkede det op i forbindelse med Sherlock Holmes, hvor andre end originalforfatteren Arthur Conan Doyle bryggede videre på historierne om den fiktive detektiv og hans omgivelser. Der er dog især i de seneste årtier at interessen for og diskussionerne om kanon for alvor er blevet udbredte i takt med den voksende faninteresse for film og tv-serier så som Star Wars og Star Trek.

Fiktionsskrivning
London Millennium Bridge

London Millennium Bridge (iblandt kaldt Millennium Footbridge) er en gangbro over Themsen i London som forbinder Bankside med City of London. Den åbnede 10. juni 2000 som Londons første nye bro over Themsen siden Tower Bridge i 1894. Broen ejes af Corporation of London.

Den sydlige side af broen er i nærheden af Globe Theatre, Bankside Gallery og Tate Modern. På nordsiden ligger St. Paul's Cathedral. Den næste bro opover Themsen er Blackfriars Railway Bridge, mens den næste nedover er Southwark Bridge.

Broens design blev afgjort ved en konkurrence i 1996 af Southwark bydelsstyre. Vinderudkastet var en nyskabende "klinge af lys" tegnet af Ove Arup, Foster and Partners og Anthony Caro. På grund af højderestriktioner, og for at forbedre udsigten, blev broens støttekabler lagt under dækniveau, noget som giver broen en grund profil. Broen har to udstikkere og består af tre hovedsektioner på 81 m, 144 m og 108 m (nord til syd) med en total længde på 325 m. Aluminiumsdækket er 4 m bredt.

Millennium Bridge
Broer i England
Themsen
Gardelegen

Gardelegen er en Hansestad i Altmarkkreis Salzwedel i den nordlige del af den tyske delstat Sachsen-Anhalt.

Byen ligger i den sydvestlige del af Altmark mellem Berlin og Hannover, nord for Magdeburg.

Bydele 
Til Gardelegen hører bydelene:
 Ipse
 Isenschnibbe
 Lindenthal
 Weteritz
 Zienau
 Ziepel
 Berge/Ackendorf/Laatzke

Historie 

 1190 Ældste dokumenterede beskrivelse af Gardelegen som Heinricus comes de Gardelege i et dokument fra Henrik 6.
 1196 Omtale af Gardelegen som Borg festplads.
 1353 Gardelegen bliver medlem af Altmärkischen Städtebund.
 1358 Gardelegen bliver Hansestad.
 1553 Byggeriet af byens befæstning afsluttes med portene Magdeburger, Stendaler og Salzwedeler Tor
 1715 Gardelegen bliver brandenburgsk-preussisk garnisonsby.
 1816 Landkreis Gardelegen med 144 landsbyer oprettes
 1945 Bombenangreb på Gardelegen med 52 dræbte, ødelæggelse af Nicolaikirche og andre bygninger (15. marts 1945)
 1945 Drab på 1.016 KZ-fanger i Isenschnibber Feldscheune (13. april 1945)
 1952 Gardelegen bliver Kreisstadt i Bezirk Magdeburg.
 1958 I nærheden af Gardelegen nedskyder Sowjetisk luftforsvar en amerikansk Düsenmaschine des Typs RB 66, som var mistænkt for spionage. 
 1994 Gardelegen mister Kreisstadtstatus og bliver 1. Juli 1994 kreisangehörige by i Altmarkkreis Salzwedel.
 2007 Gardelegen kalder sig Hansestad Gardelegen.

Eksterne kilder/henvisninger 

 http://www.gardelegen.info

Hanse
Heinz Ehlers

Heinz Ehlers (født 25. januar 1966 i Aalborg) er tidligere dansk ishockeyspiller og nuværende ishockeytræner for det schweiziske Nationalliga A-hold Langenthal. Han fik sin ishockeyopdragelse i Aalborg IK, men tog som 18-årig til Leksands IF i Sverige. Han fik sin Eliteseriedebut i sæsonen 1984-85 som den første dansker i Eliteserien. I 1984 bliver han draftet til NHL af New York Rangers i 9. runde som nr. 188 i alt.

Efter afslutningen på sin aktive karriere blev Ehlers træner. Fra 2005-07 var han træner i den danske superisligaklub AaB inden han fra sæsonen 2007-08 skiftede til schweizisk ishockey hvor han blev træner for Nationalliga B-holdet HC Bienne. Allerede i sin første sæson i klubben hjalp Ehlers holdet til oprykning til den bedste schweiziske række, Nationalliga A.

Fra 2017/2018 sæsonen blev han træner for den schweiziske klub SC Langnau Tigers.

D.29 Juni 2018 blev han offentliggjort som den nye danske landstræner. En post han varetager ved siden af trænerjobbet i Schweiz.

Sønnerne Sebastian Ehlers og Nikolaj Ehlers er begge ishockey spillere. Derudover har han datteren Caroline Ehlers.

Hæder 
Ehlers blev i 2012 optaget i Danmarks Ishockey Unions Hall of Fame.

Noter

Eksterne henvisninger 

Ishockeyspillere fra Danmark
Personer fra Aalborg
Ishockeytrænere fra Danmark
Nordmakedonien i Eurovision Song Contest

Nordmakedonien har deltaget Eurovision Song Contest siden 1998. Landet tilmeldte sig dog konkurrencen første gang i 1996 med sangen "Samo to", sunget af Kaliopi. Denne kvalificerede sig imidlertid ikke igennem den særlige forhåndsudvælgelse, der blev benyttet dette år, Nordmakedoniens egentlige debut kom derfor i 1998 med "Ne zori, zoro", sunget af Vlado Janevski.

Nordmakedoniens foreløbig bedste placering er en 7. plads i finalen, som blev opnået i Eurovision Song Contest 2019. Nordmakedonien kvalificerede sig dog videre til finalen hvert år mellem 2004 og 2007. I både 2008 og 2009 opnåede landet en 10. plads i sin semifinale, men nåede alligevel ikke videre, da den 10. og sidste finaleplads disse år blev udpeget af de såkaldte backup-juryer i hvert land (i 2008 gik den 10. finaleplads til Sverige, og i 2009 til Finland). 

Inden Nordmakedonien blev en selvstændig stat, deltog de i Jugovizia, den jugoslaviske udvælgelse til ESC.

Repræsentanter 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point givet til og fra (1998-2022)

Kommentatorer og jurytalsmænd

Noter

Referencer 

 
Lande i Eurovision Song Contest
Georgien i Eurovision Song Contest

Georgien debuterede i Eurovision Song Contest i 2007 med sangerinden Sopho Khalvashi og sangen "Visionary Dream". Denne kvalificerede sig til finalen, hvor den opnåede en 12. plads.

I 2009 skulle Georgien have stillet op med gruppen Stephane & 3G og nummeret "We Don't Wanna Put In", men da EBU krævede en omskrivning af sangen, da den havde et politisk indhold, valgte georgisk tv at trække sig fra konkurrencen. Tv-stationen offentliggjorde imidlertid den 18. juli 2009, at de vil vende tilbage i 2010.

Georgien har haft det svært i konkurrencen og har ikke kvalificeret sig til finalen siden 2016.

Repræsentanter 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point givet til og fra (2007-2023) 
Der er ikke medregnet point fra semifinalerne

Kommentatorer og jurytalsmænd

Galleri

Noter

Referencer

Eksterne henvisninger 

 
Lande i Eurovision Song Contest
Eurovision Song Contest
Alberto Fujimori

Alberto Ken'ya Fujimori (japansk: アルベルト・ケンヤ・フジモリ Aruberuto Ken'ya Fujimori, (født 28. juli 1938), også kendt som Ken'ya Fujimori (藤森 謙也 Fujimori Ken'ya) er en japansk-peruviansk politiker, som var præsident i Peru 28. juli 1990 – 17. november 2000. Han var den første person af østasiatisk oprindelse som har været statsleder i en latinamerikansk nation, og efter Arthur Chung som var ceremoniel præsident i Guyana, den anden østasiat som var leder af en ikke-asiatisk stat.

Fujimori fik æren for at have stabiliseret økonomien efter den omskiftelige tid under Alan García, under hans styre blev der også fred efter årevis med interne stridigheder. Han blev samtidig kritiseret for sit autoritære lederskab, specielt efter det såkaldte "auto-kup" i 1992. Mod slutningen af år 2000 drog han på et Asia-Pacific Economic Cooperation møde i Brunei, og fortsatte derfra til Japan hvor han offentligjorde at han gik af. I oktober 2005 offentliggjorde Fujimori at han ville stille som kandidat til præsidentvalget i april 2006.

Anklager og domme 
Han blev imidlertid på foranledning af peruanske myndigheder forlangt udleveret til retsforfølgelse i Peru, en anmodning Japan afviste. Han blev i 2005 anholdt i Chile og udleveret. Tilbage i Peru blev Fujimori anklaget for brud på menneskerettighederne, mord, bortførelser og anden magtmisbrug. Nøglepunkter i anklagerne var mord på 25 mennesker i 1991 og 1992, begået af dødspatruljer, men angiveligt efter direkte ordre fra præsidenten. 7. april 2009 blev han idømt 25 års fængsel, og senere blev han yderligere idømt seks års fængsel for korruption. Han blev benådet af helbredsmæssige årsager i december 2017 og løsladt efter otte års fængselsafsoning fredag 5. januar 2018.

Referencer

Eksterne henvisninger 

Politikere fra Peru
Perus præsidenter
Statsoverhoveder der kom til magten ved kup
Ad nauseam

Ad nauseam er et latinsk udtryk, der betyder noget i retning af "til overflod", "til kvalmegrænsen", "til ækelhed". Det er et ofte anvendt udtryk i debatter, hvor man mener et emne er blevet diskuteret alt for meget.

Latinske vendinger